મારા મત પ્રમાણે વર્તણુકનાં ત્રણ દ્રષ્ટિકોણ છે. એક, આપણે આપણી જાતને કેવી રાખીએ છીએ અને અન્ય સાથે કેવો વ્યવહાર કરીએ છીએ તે. બીજું, આપણા કર્મો એ આપણા શબ્દો અને આપણે આપેલા વચનોની સામે કેટલાં સચ્ચાઈપૂર્વકના છે તે. અને ત્રીજું, દરેક સંજોગોમાં આપણે કેવું વર્તન કરીએ છીએ તે. જયારે આપણે તકલીફોમાંથી પસાર થતાં હોઈએ, કે આપણી જ લાલચો સામે સંઘર્ષ કરતા હોઈએ કે પછી વૈભવમાં આળોટતા હોઈએ ત્યારે, ક્યાંકને ક્યાંક એ આપણી વર્તણુક જ એકલી હોય છે જે એ વાતનું પ્રતિનિધિત્વ કરતી હોય છે કે આપણી અંદર શું ભરેલું પડ્યું છે.